กลุ่มบริษัท นัมเบอร์วัน ผู้พัฒนาอสังหาริมทรัพย์ครบวงจรย่านบางนา โดยคุณสุกัญญา สุวรรณนภาศรี กรรมการผู้จัดการ บริษัท นัมเบอร์วันแลนด์ จำกัด และคุณสุธรรม สุวรรณนภาศรี กรรมการผู้จัดการ บริษัท นัมเบอร์วัน เฮ้าส์ซิ่งดิเวลลอปเม้นท์ จำกัด ได้มอบเงินบริจาค เป็นจำนวนเงิน 1,000,000 บาท แด่มูลนิธิโรงพยาบาล 50 พรรษา มหาวชิราลงกรณฯ และโรงพยาบาลพญาไท 2 เพื่อกิจกรรมคอนเสิร์ตการกุศลฯ โครงการ “ผ่าตัดหมอนรองกระดูกสันหลัง เพื่อพระภิกษุ นักบวชในศาสนาต่างๆ และผู้ยากไร้” เพื่อ จัดคอนเสิร์ตการกุศล“The One Love Concert” เบิร์ด ฮาร์ท โดยวงดุริยางค์ราชนาวี เพื่อจัดหารายได้สมทบทุนโครงการฯ ในวันเสาร์ที่ 25 พฤศจิกายน 2560 เวลา 19.00 น.ณ หอประชุมกองทัพเรือ ผู้สนใจร่วมสร้างกุศลทางการแพทย์ครั้งยิ่งใหญ่ ผ่านโครงการนี้ สามารถซื้อบัตรคอนเสิร์ต และขอใบอนุโมทนา เพื่อนำไปใช้ในการลดหย่อนภาษีได้ สอบถามโทร. 088-888-8888